Charles-Nicolas Cochin
        
         (den yngre)
Store norske leksikon,Kunst og estetikk,Bildende kunst,Samtidskunst,Internasjonale tegnekunstnere
Charles-Nicolas Cochin var en fransk tegnekunstner, grafiker, designer og kunstteoretiker. Han etterlot seg mer enn 1500 arbeider, blant annet grafiske blad med historisk innhold, bokillustrasjoner samt små portretter og vignetter. Han leverte også arbeider til det franske hoffet og administrerte Ludvig 15s kunstsamling. Cochin hadde derfor stor innflytelse på oppfattelsen av hva som var god kunst i Frankrike rundt midten av 1700-tallet.
Grafiker, bokillustratør og portrettegner Han vokste opp i en familie med mange kunstnere. Begge hans foreldre var anerkjente grafikere, og Cochin fikk derfor sin grafiske utdannelse hjemmefra. I tillegg lærte han seg, via selvstudier, flere språk.Som grafiker utførte han flere arbeider med historiske og bibelske motiv. Videre produserte han en rekke bokillustrasjoner til forfattere som Jean de La Fontaine og Jean-Jacques Rousseau. Han ga også ut egne illustrerte verk, blant annet Observations sur les antiquités de la ville d'Herculanum (1754), sammen med Jérôme-Charles Bellicard. Han skal ha illustrert rundt 200 bøker, og er særlig kjent for sine små dekorasjonstegninger (vignetter) på tittelbladene til diverse vitenskapelige verk.Han utførte også flere hundre portretter i små format, enten som raderinger eller som fargelagte tegninger. I kongelig tjeneste I 1737 ble Cochin utnevnt som hoffgrafiker av Ludvig 15. Han dokumenterte i bildeform alle fødsler, giftermål og begravelser ved det franske hoff. Fra 1755 til 1770 ble han betrodd stillingen som kongens kunstadministrator. Han bestilte kunstverk på vegne av kongen, innvilget kunstnerstipend og utformet utsmykkingsplaner for slottene.I 1756 utførte han på bestilling fra Kinas keiser Qianlong en serie kobberstikk av keiserens militære bedrifter.Charles-Nicholas Cochin – den yngre var sønn til grafikerne Charles-Nicholas Cochin – den eldre og Louise-Magdeleine Horthemels (1686–1767). Les mer i Store norske leksikon Cochin – fransk malerfamilie tegning Eksterne lenker Charles-Nicolas Cochin II hos The Getty Museum